open-index/open-wikipedia-markdown huggingface dataset:
Mika Vasara

**Mika Tapani Vasara** (s. 22. lokakuuta 1983 Pieksämäki) on suomalainen entinen kuulantyöntäjä, joka edustaa Pieksämäen Veikot -98:aa. Vasaraa valmensi hänen isänsä Markku Vasara.

Vasaran nuorten arvokilpailusaavutuksiin kuuluu 19-vuotiaiden MM-pronssi vuodelta 2002 ja 22-vuotiaiden EM-pronssi vuodelta 2005. Ensimmäiset SM-mitalinsa Vasara saavutti vuonna 2006, jolloin hän voitti hallissa pronssia ja Kalevan kisoissa hopeaa. Vasara työnsi 20 metriä ensimmäisen kerran Leppävirralla 4.6.2006 ja hän oli 20. jäsen 20 metrin kerhoon. Hänen nykyinen ennätyksensä on 20,21 metriä. Vasara osallistui myös Göteborgin EM-kilpailuihin 2006, mutta karsiutui finaalista. 

Kesällä 2007 Vasara edusti Suomea yleisurheilun Euroopan cupissa, jossa hän sijoittui toiseksi. Kalevan kisoissa 2007 hän saavutti hopeaa. Samana vuonna Vasara kilpaili Osakan yleisurheilun maailmanmestaruuskilpailuissa karsiutuen finaalista tuloksella 19,55 metriä. Vuoden päätteeksi Pieksämäen nuorkauppakamari valitsi Vasaran vuoden pieksämäkeläiseksi 2007.

Vuonna 2008 Vasaran kausi alkoi lupaavasti, kun hallikaudella irtosi SM-hopeaa. Varsinainen kausi meni kuitenkin täysin pilalle, sillä Vasara ei osallistunut Kalevan kisoihin, eikä hän saanut ylitettyä edes Pekingin olympialaisten B-rajaa, minkä vuoksi hän ei selviytynyt kisoihin. Helmikuun 2009 SM-hallikisoissa Vasara voitti ensimmäisen aikuisten sarjan SM-kultamitalinsa tuloksella 18,49 metriä. Kesällä 2009 Vasaralla oli kuitenkin ongelmia kyynärpään kanssa, eikä hän kilpaillut kesän aikana kertaakaan. Omien sanojensa mukaan hän mietti jopa uransa lopettamista käden tilanteen takia.

Urheilun ohella Vasara opiskelee Savonia-ammattikorkeakoulussa liiketalouden tradenomiksi. Hän asuu Virossa vaimonsa Terje Vasaran ja lapsiensa kanssa.

## Saavutuksia
*19-vuotiaiden MM-pronssia 2002
*22-vuotiaiden EM-pronssia 2005
*Kalevan kisat
**SM-hopeaa 2007 (tuloksella 19,79 m)
**SM-pronssia 2006 (tuloksella 19,14 m)
*Halli-SM
**SM-kultaa 2009 (tuloksella 18,49 m)
**SM-hopeaa 2008 (tuloksella 19,21 m)
**SM-pronssia 2006 (tuloksella 19,46 m)
*Yleisurheilun Euroopan Cupissa toinen 2007

## Lähteet
* Mika Vasaran kotisivu
*

### Viitteet
The Adventure Company

**The Adventure Company** on DreamCatcher Interactiven perustama seikkailupelejä julkaiseva yhtiö. 

Vuonna 2006 JoWooD Productions osti DreamCatcher Interactiven ja Adventure Companyn kokonaisuudessaan.

Vuonna 2011 Nordic Games (nykyisin *THQ Nordic*) hankki yhtiön ja käyttää nimeä *The Adventure Company* julkaisubrändinä.

## Pelit
**And Then There Were None
**Amerzone*
**Dark Fall*
**Dark Fall: Lights Out*
**Evidence: The Last Ritual*
**Keepsake*
**Missing: Since January*
**Still Life*
**Syberia*
**The Black Mirror*
**The Crystal Key*
**The Moment of Silence*
**Schizm: Mysterious Journey*
**The Omega Stone*
**Voyage: Inspired by Jules Verne*

Yhtiö on myös julkaissut uudelleen [[Cryo Interactive]]n kehittämää *Atlantis''-sarjaa.

## Aiheesta muualla
* Yrityksen tiedot MobyGamesissä 
* The Adventure Company - Viralliset Sivut
Anton Ahlström

**Anton (Antti) Ahlström** (7. syyskuuta 1869 Korpilahti – 5. marraskuuta 1932 Jyväskylä) oli suomalainen poliitikko, joka toimi SDP:n kansanedustajana vuosina 1908–1909.

## Elämä
Anton Ahlströmin vanhemmat olivat kruununmetsänvartija Albinus Ahlström (synt. Lakkila, 1831–1915) ja Anna Lena Aatamintytär (1829–1909). Ahlström kävi kansakoulun ja viljeli kruununtorppaa Korpilahden Saukkolassa. Vuosisadan vaihteessa hän suoritti Evon metsäopiston metsänvartijakoulun, jonka jälkeen hän toimi metsänvartijana kotipitäjässään yli 30 vuoden ajan. Ahlström oli myös Jämsässä viisi vuotta metsätyöjohtajana.

Ahlström toimi aktiivisesti Korpilahden kunnalliselämässä ja vuonna 1908 hänet valittiin kansanedustajaksi. Ahlström uusi paikkansa seuraavissa vaaleissa, mutta työkiireisiinsä vedoten hän ei ottanut tehtävää vastaan. Ahlström oli myös vuonna 1921 Korpilahdesta itsenäistyneen Muuramen kunnanvaltuuston jäsen. Erottuaan metsänvartijanvirastaan syksyllä 1932 Ahlström oli juuri asettumassa viettämään eläkepäiviään Jyväskylään, kun hän kuoli keuhkokuumeeseen 63-vuotiaana marraskuussa 1932. Ahlström on haudattu Jyväskylän hautausmaalle.

## Perhe
Anton Ahlströmin puoliso oli Petäjävedellä syntynyt Iida Sirkkala (s. 1876), jonka kanssa hän avioitui vuonna 1894. Pariskunnalle syntyi kuusi lasta, joista neljä kuoli jo parin vuoden ikään mennessä.

Ahlströmin velipuoli Albinus Ahlström (1865–1918) kuoli sisällissodan jälkeen Tammisaaren vankileirillä.

## Lähteet
Ombrotrofinen suo

**Ombrotrofinen suo** on suo, joka saa vetensä ja ravinteensa ilmasta eli sateen mukana. Tämä edellyttää sitä, että suon keskusta on ympäröivää kivennäismaata selvästi korkeammalla. Tällainen suo on karu ja vähäravinteinen. Etenkin eteläisen Suomen keidassuot ovat ombrotrofisia rahkakakkuja. Vastakohtana on minerotrofinen suo.
Turkislakki

**Turkislakki** tai **karvalakki** on aidoista tai tekoturkiksista valmistettu, usein korvaläpillä varustettu päähine. Korvaläpät voidaan sitoa hatun päälle tai leuan alle, jolloin ne suojaavat korvia kylmältä. Turkislakki on alkujaan valmistettu usein kaniinin turkista, mutta myös susi, koira, kettu, näätä ja korkealuokkainen lampaan nahka ovat usein käytettyjä turkismateriaaleja. Sittemmin materiaalina on käytetty erilaisia keinokuituja.

## Historia

Vanhimpia löydettyjä päähineitä on vuonna 1991 löytyneen, noin 3300-luvulla eaa. eläneen jäätyneen ja muumioituneen Ötzin käyttämä karhun nahasta tehty karvalakki.

Taitettavilla korvaläpillä varustettuja turkislakkeja on käytetty Skandinaviassa, Venäjällä sekä Keski-Aasiassa vuosisatoja, ja sen variaatioita käytetään yleisesti myös Kiinassa, Pohjois-Koreassa, Itä-Euroopassa ja entisen Neuvostoliiton alueella. On mahdollista, että venäläiset omaksuivat hatun käytön mongoleilta keskiajalla näiden tunkeutuessa Venäjälle. Arvokkaasta soopelinnahasta tehty korvallinen turkislakki oli varakkaiden pajarien tunnus. Nykyisen kaltainen, pyöreän kruunun omaava turkislakki yleistyi kuitenkin vasta 1900-luvun aikana, ensimmäiseksi Venäjällä.

Suomessa 1960- ja 1970-luvulla siviilimallista turkislakkia alettiin nimittää *Nikitaksi* sellaista usein propagandakuvissa käyttäneeseen Neuvostoliiton kommunistisen puolueen pääsihteeri Nikita Hruštšoviin viitaten.

## Käyttö univormuissa

Turkislakki kuuluu monissa maissa poliisien ja armeijan talvipukuun. 

Se on kuulunut myös Suomen puolustusvoimien perusvarustukseen vuosikymmeniä, aluksi kenttäharmaana, mutta sittemmin vihreänä nimillä ”Turkislakki m/87”, ”Turkislakki M91” tai ”Turkislakki M05”. Nykyään yksiväristä karvalakkia käytetään vain merivoimissa nimellä ”Turkislakki M/30”, Panssariprikaatissa ”Turkislakki M92”, sekä pukujen M/58 ja M/83 tai muiden ulkokäyttöön tarkoitettujen yksiväristen pukujen kanssa nimillä ”Turkislakki M/87” ja ”M/39”. Kenraalien turkislakki M/39 on valkoinen, varustettuna sinisellä ristillä lakin päällipuolella alas laskettavan lipan ja korvaläppien alla.

## Lähteet

## Aiheesta muualla
Pastoraalinäytelmä

**Pastoraalinäytelmä** eli **pastoraalidraama** on alun perin italialainen näytelmä, jossa runomitassa esitetyt vuorosanat, musiikki ja säestetyt laulut vuorottelivat. Pastoraalidraamojen aiheet liittyivät yleensä maalaisidylliin sijoitettuun rakkaustarinaan, ja niiden henkilöhahmot olivat nuorukaisia ja neitoja tai hahmoja antiikin tarustosta. Pastoraalidraama oli suosittua erityisesti renessanssin aikana, ja sitä pidetään yhtenä merkittävimmistä oopperan esimuodoista.

Tunnettuja pastoraalidraamoja ovat muun muassa Torquato Tasson *Aminta*.

## Katso myös
*Pastoraali

## Lähteet
Titan Quest

**Titan Quest** on Iron Lore Entertainmentin kehittämä ja THQ:n julkaisema toimintaroolipeli, joka julkaistiin vuonna  Microsoft Windowsille. 

## Pelaaminen
Peli sijoittuu muinaiseen Kreikkaan, Egyptiin ja Kiinaan. Pelaaja valitsee hahmon sukupuolen, mutta muut ominaisuudet tulevat pelaamisen myötä. Peli muistuttaa *[[Diablo (videopeli)|Diablo]]a* koostuen vihollisjoukkojen hakkaamisesta, saaliin keräämisestä ja alueiden läpi kulkemisesta.

## Vastaanotto
Peli on saanut IGN:n arvostelussa arvosanaksi 8.1/10.

## Lähteet

## Aiheesta muualla
*
Stereoetäisyysmittari

**Stereoetäisyysmittari** on optinen väline, jolla mitataan sotilaskäytössä etäisyyttä mittaajan stereonäköä hyödyntäen. Laite on putki, jonka keskellä on katseluaukko ja putken päissä valon sisääntuloaukot. Mittaaja näkee mitattavan maaston sekä siihen optisesti lisätyn etäisyysskaalan, jonka perusteella etäisyys annettuun kohteeseen voidaan arvioida. Etäisyysmittarin pituus on käyttötarkoituksesta riippuen 0,7 metristä useisiin metreihin.

Stereoetäisyysmittarin tärkein hyöty muihin etäisyysmittausvälineisiin on se, että se ei vaadi sähköä toisin kuin esimerkiksi laseretäisyysmittari.

## Aiheesta muualla

* Puolustusvoimien kalustoesittely: Stereoetäisyysmittari 0,7 ZEISS
Madrigaalidraama

**Madrigaalidraama**, **madrigaalikomedia** tai **madrigaaliooppera** on italialaisesta 1500-luvun musiikkiperinteestä käytetty nimitys, jossa joukko toisiinsan liittyviä madrigaaleja esitettiin peräkkäin siten, että niistä muodostui yhtenäinen tarina. Madrigaalidraama oli yksi keskeisistä oopperan esimuodoista. Termi itse on peräisin 1900-luvulla eläneeltä musiikkitieteilijältä Alfred Einsteinilta. Madrigaalidraamat jaettiin joskus näytöksiin ja saattoivat sisältää myös prologin. Madrigaalioopperat jäivät muodista 1600-luvun aikana oopperan saavuttaessa kasvavaa suosiota.

Keskeisiä madrigaalidraamojen säveltäjiä olivat Alessandro Striggio, Adriano Banchieri, Giovanni Croce ja Orazio Vecchi.

## Lähteet
* Artikkelit "Madrigal comedy" ja "Madrigal" kirjassa *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  
* Some Forerunners of Italian Opera,William James Henderson
Minerotrofinen suo

**Minerotrofinen suo** on ravinteikas, sillä se saa vetensä ympäröivältä kivennäismaalta. Sadeveteen liukenee kivennäisiä ja ravinteita, jotka kulkeutuvat suolle pintavalumana tai pohjaveden mukana. Tyypillisiä minerotrofisia soita ovat letot ja korvet. Letoista valtaosa on ravinteisuutensa tähden muokattu pelloiksi, ja korvistakin osa. Korpia on ojitettu paljon ja puuston kasvu on niillä voimakasta. Minerotrofisen suon vastakohta on ombrotrofinen suo.
Providence (yhtye)

**Providence** oli yhdysvaltalainen kuuden hengen musiikkiyhtye, joka toimi noin vuosina 1971–1974. Se perustettiin Idahon Boisessa, mutta myöhemmin yhtye siirtyi Portlandiin, Oregoniin.

## Bändin jäsenet

* Bob Barriatua – sähköbasso, laulu
* Bartholomew Bishop – johtolaulu, piano, cembalo, urut, autoharppu
* Jim Cockey – viulu, kellopeli, laulu
* Andy Cuzie – kitarat, laulu
* Tim Tompkins – sello, laulu, nokkahuilu, rummut
* Tom Tompkins – alttoviulu, laulu, viulu
Valkealan yläkoulu

**Valkealan yläkoulu** (entinen *Valkealan yläaste*) on entinen peruskoulun yläaste Kouvolassa, Valkealan kirkonkylällä. Se oli Valkealan kunnan ainoa 7-9 luokille opetusta tarjoava koulu. Oppilaita koulussa oli 462 ja opettajia 37. Koulun kanssa samassa rakennuksessa toimi kirjasto ja lähistön rakennuksissa kansalaisopisto, Valkealan lukio ja kirkonkylän koulu (ala-aste).
Yläkoulun rehtori oli Pauli Pölönen. Luokkatasot oli jaettu kirjaimiin A, B, C, D, E ja F. Niiden lisäksi koulussa oli kaksi pienryhmää ja JOPO-luokka. Vuonna 2016 koulussa oli 318 oppilasta.

Valkealassa alkoi vuonna 2021 uuden koulukeskuksen rakennustyöt, johon myös yläkoulu siirtyy. Valkealan kirkonkylän alakoulu toimi vuosina 2017-2023 sinisistä konteista kootussa väistötilassa, sillä sen vanha 1970-luvulla rakennetun ja huonoin rakenneratkaisuin 1980-luvulla laajennettu sisäilmaongelmista kärsinyt koulurakennus purettiin heinäkuussa 2018. Uuden koulun rakentamisesta päätettiin jo vuonna 2016 ja koulu siirtyi väistötiloihin jo kesällä 
2017, mutta uuden koulukeskuksen rakentamisen aloittamista on hidastanut muun muassa se, että uuteen rakennukseen on suunniteltu myös muita palveluita sekä Kouvolan kaupungin suurempi kouluverkkoselvitys, mikä saatiin päätökseen marraskuussa 2018.

Valkealan uuden monitoimitalon rakentaminen alkoi vuonna 2021, ja se valmistui tammikuussa 2024. Rakennus tuli puretun entisen Valkealan kunnantalon paikalle, ja siinä toimii yhtenäiskoulu eli yhdistetty ala- ja yläaste, päiväkoti, kirjasto, perhekeskus, nuorisopalveluita ja valmistuskeittiö. Rakennus rakennettiin Leasing-sopimuksella. Uuden yhtenäiskoulun oppilasmäärä on noin 500-600. Valkealan yläkoulu ja Kirkonkylän alakoulu yhdistettiin Valkealan yhtenäiskouluksi elokuussa 2022. Valkealan yläkoulun rakennus purettiin kahdessa osassa vuosina 2020 ja 2024.

## Lähteet
Ylämaanponi

**Ylämaanponi** eli **highlandponi** on kotoisin Pohjois-Skotlannista sekä Skotlannin länsirannikon saarilta. Rotu kuuluu Britannian vahvimpiin ja vankimpiin *mountain and moorland* -rotuihin. 

## Ominaisuudet
Ponien säkäkorkeus on 132–147 cm. Väreinä ovat pääasiassa ruunikot ja mustat sekä näiden hallakko- ja kimosävyt. Ylämaanponilla on leveä otsa, lihaksikas kaula. Runko on raskas, luusto vahva ja massakas. Takaosa on voimakas ja häntä kiinnittyy korkealle. Jalat ovat tanakat ja kaviot hyvät.

Ylämaanponit ovat tunnettuja kauniista väreistään, erityisesti hallakon eri sävyistä. Ne ovat ahkeria työhevosia, ja niitä käytetään edelleen kuormajuhtina.

Ylämaanponi on vakaa, hillitty, miellyttävä ja hyvä yleisponi koko perheelle.

## Käyttö
Ratsastus, valjakkoajo, vaellusratsastus, kantojuhta.

## Aiheesta muualla

*Ylämaanponi Hevosmaailma.netissä
Maaefektialus

**Maaefekti-** tai **patosiipialus**, **pintaliitäjä** tai **WIG** () on hieman lentokonetta muistuttava vesikulkuneuvo, joka lentää joitakin metrejä vedenpinnan (tai harvemmin maanpinnan) yläpuolella käyttäen hyväkseen aerodynaamisen maavaikutuksen antamaa nostetta. WIG-tekniikalla on mahdollista toteuttaa hyvinkin suuria laitteita, kuten Neuvostoliitossa sotilaskäyttöön suunnitellut *ekranoplanit* ja Boeingin suunnittelema *Pelican*. Muutamat yritykset maailmalla valmistavat pieniä maaefektialuksia yksityiskäyttöön.

Patosiipialuksen etuja vedessä liikkuvaan veneeseen nähden ovat nopeus, pienen ilmanvastuksen aiheuttama verraten vähäinen polttoaineen tarve ja matkustusmukavuus, sillä se ei keinu veneen tapaan. Haittoja puolestaan herkkyys sääoloista sekä laitteiden suunnittelussa ongelmalliseksi havaittu taipumus pyörähtää poikittaisakselinsa ympäri (*pitch*). Tämä epävakaus voidaan kuitenkin tehokkaasti korjata kookkaalla korkeusvakaimella sekä sopivalla siipien muotoilulla. Verraten suurella nopeudella lähellä veden pintaa liikkuva alus voi olla myös liikenneturvallisuuden kannalta ongelmallinen. 

Liikenteessä maaefektialukset luokitellaan vesikulkuneuvoiksi.

## Historia
Patosiipialuksen kehittäjä oli suomalainen diplomi-insinööri Toivo J. Kaario, joka sai alukselle maailman ensimmäisen patentin 1930-luvulla. Valmetin lentomoottoritehtaan tarkastusinsinöörinä toiminut Kaario alkoi kehitellä patosiipialusta eli pintaliitäjää TKK:ssa opiskellessaan vuonna 1931. Hän rakensi ja kokeili pintaliitäjää vuonna 1935 ja sai sille patentit 18630 ja 26122. Maaefektialusten tekniikkaa kehiteltiin edelleen erityisesti Neuvostoliitossa 1960-luvulta alkaen.

## Katso myös
* Kantosiipialus
* Ilmatyynyalus

## Lähteet

## Aiheesta muualla

* Boeing Pelican 
* Kaspianmeren merihirviön perillinen on tulossa matkustajaliikenteeseen Suomenlahdelle Tiedetuubi 18.02.2016.
* Venäjä siirsi Kaspianmeren hirviön museoon – katso video lentävän sotalaivan viimeisestä matkasta Yle 4.8.2020.
Urjalan rautatieasema

**Urjalan rautatieasema** () on rautatieasema Suomen rataverkolla rataosalla . Liikennepaikka sijaitsee Urjalan kunnan Urjalan aseman taajamassa noin viiden kilometrin päässä Urjalan kirkolta. Liikennepaikka sijaitsee rautateitse noin 21 kilometrin päässä Toijalan ja noin 111 kilometrin päässä Turun asemalta.

Urjalan rautatieasema on Turun–Toijalan radan alkuperäisiä IV luokan asemia Humppilan, Kyrön ja Liedon asemien ohella. Asema sijoitettiin rautatien sekä Akaan kirkolle ja Koijärvelle menevien maanteiden risteykseen Huhdin kylään. Asemarakennus on Knut Nyladerin laatimien IV-luokan tyyppipiirustusten mukaan 1874–1876 rakennettu asemarakennus, tosin se toteutettiin Humppilan, Kyrön ja Liedon asemien piirustusten peilikuvana. Myöhemmin rakennus vuorattiin ja sitä laajennettiin. Ratapihalta johdettiin pitkähkö teollisuusraide luoteeseen ja aseman pohjoispuolelta linjavaihteesta sivuraide tiilitehtaalle. 

Urjalan asemanseudusta kasvoi merkittävä asutuskeskus, jonne perustettiin 1900-luvun ensimmäisellä vuosikymmenellä muiden muassa kansakoulu ja osuusmeijeri. Kylässä oli myös kestikievari. Vielä 1970-luvun alussa asemanseutu oli kirkonkylää suurempi taajama, mutta vuosikymmenen loppuun mennessä kirkonkylä oli kasvanut suuremmaksi samalla kun asemanseudun asukasluku oli kääntynyt laskuun.
 
Nykyisin Urjalan liikennepaikka on miehittämätön, liikenteenohjaustoiminnot hoidetaan kaukokäytöllä Tampereen rautatieasemalla sijaitsevasta ohjauskeskuksesta käsin. Lipunmyynti asemalla lopetettiin vuonna 1996, henkilöliikenne loppui 1. kesäkuuta 1997 ja tavaraliikenne vuoden 1999 aikana. Ratapiha uudistettiin ja sivuraiteet purettiin vuoden 1998 aikana. Asemarakennus, tavarasuoja ja muita rakennuksia siirtyi Senaatti-kiinteistöille vuonna 2007. Asemamiljöö myytiin yksityisomistukseen jouluna 2010. Urjala on kuitenkin yksi potentiaalisimmista seisakkeista, joiden palauttamista radalle on suunniteltu osana Tampereen ja Turun välisen lähijunaliikenteen lisäämistä.

## Lähteet
Vuohenputki

**Vuohenputki** eli **lehtovuohenputki** (*Aegopodium podagraria*) on monivuotinen, hyönteispölytteinen sarjakukkaiskasvi. Vuohenputki on kauppayrtti.

## Ulkonäkö ja koko
Vuohenputki kasvaa 30–100 cm korkeaksi. Kasvilla on voimakas maavarsi, josta se versoo joka kevät varsin aikaisin. Lehdet ovat kahteen kertaan kolmisormiset eli lehti jakautuu kolmeen osaan, joista kukin jakaantuu kolmeen lehdykkään, kukinto on kerrannainen sarja ja kukat vihertävän valkoiset. Pikkusarjoissa ei ole suojuslehtiä. Lehtiruodin kouru erottaa sen muun muassa myrkkykeisosta.

Vuohenputki muodostaa tiheitä yhtenäisiä kasvustoja ja tukahduttaa muut kasvit ympäristöstään. Pelkän maanpäällisen osan kitkeminen ei yleensä kasvia hävitä vaan se uusiutuu tehokkaasti maavarren palasista. Pienetkin juurenpätkät versovat helposti, ja varmin keino kasvin hävittämiseksi onkin multien vaihtaminen kokonaan.

## Levinneisyys
Vuohenputki kasvaa luonnonvaraisena Euroopassa, mutta se on levinnyt rikkaruohona Pohjois-Amerikkaan. Suomessa se on alkuperäinen ja yleinen varjoisten ja multavien lehtojen ja puronvarsien kasvi Etelä- ja Keski-Suomessa Suomenselän eteläpuolella. Se on hyötynyt asutuksesta leviämällä metsittyville pelloille, pellonpientarille ja puutarhoihin luontaisella esiintymisalueellaan ja myös Pohjois-Suomessa.

## Elinympäristö
Vuohenputki kasvaa rehevässä lehtomaassa ja kesannolle jätetyillä pelloilla. Puutarhassa se saattaa olla tehokkaan leviämisensä vuoksi kiusallinen ja vaikeasti hävitettävä rikkaruoho.

## Käyttö
Keitetystä juurakosta ja lehdistä valmistetulla hauteella on auttava vaikutus nivelvaivoissa.

Vuohenputken nuoria lehtiä voi käyttää villivihanneksena, mutta lajinmäärityksessä pitää olla tarkkana: muun muassa myrkylliset myrkkykatko, myrkkykeiso ja hukanputki näyttävät hieman samanlaisilta. Vuohenputki muistuttaa kuitenkin ehkä eniten yleisenä kasvavaa vaaratonta karhunputkea (*Angelica sylvestris*).

## Lähteet

## Aiheesta muualla
* Kasviatlas: Vuohenputken eli lehtovuohenputken levinneisyys Suomessa.
* Pinkka, Lajintuntemuksen oppimisympäristö: Vuohenputki (''Aegopodium podagraria'')
* Luontoportti: Vuohenputki (''Aegopodium podagraria'')
* Valokki - nettikasvio: Vuohenputki (''Aegopodium podagraria'')
* ITIS: ''Aegopodium podagraria'' 
* United States Department of Agriculture (USDA): ''Aegopodium podagraria''
Balls of Fury (videopeli)

**Balls of Fury** on vuonna 2007 julkaistu urheilupeli, joka perustuu samannimiseen elokuvaan. Pelin on kehittänyt Black Lantern Studios ja julkaissut Destination Software.

## Lähteet
Urjalan asema

**Urjalan asema** on Urjalan kunnassa sijaitsevan Urjalan rautatieaseman ympärille muodostunut noin 1&nbsp;013 asukkaan taajama. Se sijaitsee Turun ja Toijalan välisen rautatien luoteispuolella ja käsittää läheiset Salmen ja Huhdin kylät. Urjalan asemalla oli ennen hyvin vilkas junaliikenne. Vuosien kuluessa matkustajien vähyyden takia junien pysähdykset Urjalassa kuitenkin loppuivat.

Kylässä on asemakaavoitettua aluetta. Kylässä on myös Aseman koulu, jossa on myös aamu- ja iltapäivätoimintaa.

Joissain lähteissä Urjalan asema mainitaan omana taajamanaan. Tilastokeskuksen tilastollisten taajamien luettelossa 2011 se on laskettu osaksi Urjalan kirkonkylän taajamaa. Näin oli tilanne myös tilastollisten taajamien luettelossa 2005 ja 2000
.

Urjalan asema on myös Urjalan rautatieasemalla toimivan kulttuurikeskuksen nimi.

## Lähteet
Istuinalunen

**Istuinalunen** tai **istuinalusta** on levymäinen, usein irrallinen istuinsuoja käytettäväksi istujan pakaroiden ja istumatason välissä. Sen tehtävänä voi olla istuimen tai istujan takamuksen suojaaminen lialta tai kosteudelta, istujan suojaaminen istuintason lämmöltä (saunanlauteet) tai kylmyydeltä (retkeily, pilkkiminen, urheilukatsomot) tai istuinmukavuuden parantaminen pehmustuksen ja muotoilun avulla (pyörätuolit, työkoneet). Valmistusmateriaaleja voivat olla tarkoituksesta riippuen vaneri, pahvi, paperi, kudottu tekstiili, kuitukangas tai erilaiset muovit, kuten pehmusteena käytettävä vaahtomuovi tai lämmöneristeeksi soveltuva styroksi tai muu jäykkä solumuovi. Halvemmista materiaaleista tuotetut ja hygieniasyistä käytettävät istuinalustat ovat yleensä kertakäyttöisiä, jatkuvaan käyttöön tarkoitetut paremmin kulutusta ja puhdistusta kestäviä.

## Istuinaluset saunassa
Saunassa hygieniasyistä ja lämmöneristeenä käytettävästä istuinalusesta ovat puhekielessä yleistyneet nimet **pefletti** (sanasta *peffa* tai *pehva*) tai alatyylisempi *persletti*. Suomen Saunaseura oli 1990-luvun alussa tyytymätön näihin termeihin ja järjesti yleisökilpailun paremman nimen keksimiseksi saunassa käytettävälle istuinaluselle. Kilpailun voitti sana *lauteinen*, joka ei kuitenkaan ole yleistynyt. Kankaisesta tai muusta taipuisasta ja ohuesta sauna-alusesta käytetään nimeä **laudeliina**. Jatkuvakäyttöisten laudeliinojen suosittu materiaali Suomessa on pellava, ja monilla valmistajilla laudeliinat ovat osa laajempaa saunatekstiilimallistoa johon kuuluvat myös pyyhkeet ja kylpytakit.

## Istuinalustat ajoneuvoissa
1900-luvulla autojen istuinverhoiluna käytettiin usein epämiellyttävää materiaalia, kuten kesällä hiostavaa ja talvella kylmää vinyylimuovia. Myös istuinten muotoilu ja pehmustus olivat usein epäsopivia pitkille ajomatkoille. Siksi markkinoille tuli etenkin kuljettajien istuimiin soveltuvia erilaisia istuinalustoja, joilla ajomukavuutta pyrittiin parantamaan. Auton verhoilua pyrittiin varjelemaan sitä suojaavilla lisävarusteena myytävillä istuinsuojuksilla. Kaikkien näiden käyttö väheni verhoilumateriaalien ja istuinmuotoilun parantuessa ja vastuslangoilla lämmitettävien istuinten yleistyessä. Turvatyynytekniikan tultua ajoneuvojen ohjaamoihin istuinsuojuksilta ja -alustoille asetetut vaatimukset ovat kiristyneet ja suojusten käyttö on vähentynyt.

## Lähteet
Imperiumin marssi

**Imperiumin marssi** tai **Keisarillinen marssi** () eli **Darth Vaderin teema** (*Darth Vader’s Theme*) on elokuvasäveltäjä John Williamsin säveltämä musiikkikappale, joka esiintyy George Lucasin luomassa *[[Tähtien sota]]* -elokuvasarjassa. Se esiintyi ensimmäisen kerran vuoden 1980 elokuvassa *[[Imperiumin vastaisku]]*, joka on *Tähtien sota* -elokuvista ilmestymisjärjestyksessä toinen ja tarinan sisäisessä aikajärjestyksessä viides. *Tähtien sodan* suosion myötä Imperiumin marssista on muodostunut yksi elokuvamusiikin tunnetuimmista teemakappaleista.

Imperiumin marssi kuullaan *Tähtien sota* -elokuvissa yleensä kohtauksissa, joissa mainitaan tai esiintyy Darth Vader. Kappale kuullaan ensimmäisen kerran *Imperiumin vastaiskun* kohtauksessa, jossa katsojalle esitellään Darth Vaderin komentama keisarillinen avaruuslaivasto ja hänen lippulaivansa *[[Tähtihävittäjä#Executor-luokan supertähtihävittäjä|Executor]]*. Myöhemmin Imperiumin marssi esiintyy elokuvassa useita kertoja, mukaan lukien Darth Vaderin ja Luke Skywalkerin välisen kaksintaistelun aikana. Kappale kuullaan myös *[[Jedin paluu]]ssa*, *[[Star Wars: Episodi I – Pimeä uhka|Pimeässä uhassa]]*, *[[Star Wars: Episodi II – Kloonien hyökkäys|Kloonien hyökkäyksessä]]* ja *[[Star Wars: Episodi III – Sithin kosto|Sithin kostossa]]*. Elokuvissa kappaleesta kuullaan useita erilaisia variaatioita, joista tunnetuin on Galaktista Imperiumia edustava militaristinen ja wagneriaaninen fanfaari.

Koska *Tähtien sodassa* Imperiumin marssi liitetään Darth Vaderin ja pahuuden voimien läsnäoloon, populaarikulttuurissa kappaletta on toisinaan käytetty humoristisessa mielessä. Esimerkiksi radiojuontaja Rush Limbaugh’lla oli tapana soittaa Imperiumin marssia taustalla keskustellessaan Neuvostoliiton entisestä johtajasta Mihail Gorbatšovista. Kappaletta on kuultu muutamissa *[[Simpsonit|Simpsonien]]* kohtauksissa, joissa esiintyy miljardööri Montgomery Burns.

## Aiheesta muualla
*
Ian Hart

**Ian Hart** (s. 8. lokakuuta 1964 Liverpool, Englanti) on englantilainen näyttelijä.

Hän esitti pahansuopaa professori Oravea *[[Harry Potter ja viisasten kivi (elokuva)|Harry Potter ja viisasten kivi]]* -elokuvassa. Samassa elokuvassa hän myös ääninäytteli lordi Voldemortia.

Hart on näytellyt Tohtori Watsonia kahdessa Sherlock Holmes -televisioelokuvassa, jotka BBC esitti joulujen 2002 ja 2004 aikaan. Hän on myös näytellyt Sherlock Holmesin ja Watsonin luonutta Arthur Conan Doylea elokuvassa *[[Finding Neverland – tarinan lähteillä]]*.

## Lähteet

## Aiheesta muualla
*
Oulu 2

**Oulu 2** on majakka Hailuodon saaren pohjoispuolella Oulun edustalla Suomen aluevesillä. Majakka sijaitsee entisen Haukiputaan kunnan alueella ja se on Oulun sataman johtavan väylän toiseksi uloin majakka. Majakka on rakennettu ja asennettu paikalleen vuonna 1965.

Rakenteeltaan majakka on ns. pohjamajakka eli kasuunimajakka. Merenpohjaan upotettava kasuuniosa sekä majakkatorni rakennettiin Oulun öljysatamassa. Majakan merenpohjaa vasten lasketun betonisen kasuuniosan halkaisija on 22 metriä. Majakka hinattiin Oulusta sijoituspaikalleen, ja hinauksen aikana torniosa oli sijoitettu kasuunin sisäpuolelle. Sijoituspaikalla torni nostettiin ylös, kasuuniosa upotettiin paikalleen ja täytettiin hiekalla ja betonilla.

Pyöreä, 24 metriä korkea majakkatorni on väriltään valkoinen, ja sen välitasanteen yläpuolella kiertää musta vyö. Majakan lyhtylaitteen korkeus merenpinnasta on 22 metriä.

Kasuunimajakan rakennesuunnittelija oli diplomininsinööri Ilmari Kortesluoma (1916–1976). Insinööritoimistona oli Kortesluoma & Co (perustettu vuonna 1963). Yritys jatkoi myöhemmin nimellä Suunnittelukortes Oy, kunnes se fuusioitiin WSP-konserniin nimellä WSP Finland.

## Lähteet
Josef Korbel

**Josef Korbel** (synt. **Josef Körbel** 1909–1977) oli tšekkoslovakialainen diplomaatti ja opettaja. Hänen tyttärensä Madeleine Albright oli Yhdysvaltain ulkoministeri.

Korbel toimi diplomaattina Tšekkoslovakiassa. Hän oli juutalainen, ja perhe pakeni maasta, kun Saksa miehitti sen vuonna 1939. Korbel oli Edvard Benešin neuvonantaja. Beneš oli Tšekin pakolaishallituksen presidentti Lontoossa.  Korbel palasi kotimaahan ja toimi Jugoslavian suurlähettiläänä kunnes Tšekkoslovakiassa tapahtui vuonna 1948 kommunistivallankaappaus. Korbel tuomittiin, mutta hän onnistui pakenemaan Yhdysvaltoihin.

Korbel opetti Denverin yliopistossa kansainvälistä politiikkaa. Yksi hänen oppilaistaan oli Yhdysvaltain ulkoministeri Condoleezza Rice, joka oli ensimmäisiä yliopistoihin päässeitä mustia.

Korbelin kuoleman jälkeen Denverin yliopisto perusti *Josef Korbelin humanitäärisen palkinnon* vuonna 2000.
System of a Down (albumi)

**System of a Down** on System of a Downin 30. kesäkuuta 1998 julkaisema debyyttialbumi. Albumi nauhoitettiin Los Angelesissa, Kaliforniassa marraskuun 1997 ja maaliskuun 1998 välisenä aikana. Musiikkityyli on Alternative metal ja pituutta albumilla on 40 minuuttia ja 41 sekuntia.

Japanissa levyllä on julkaistu myös kappaleet "Marmalade" ja "Störagéd".

## Kappaleet
# "Suite-Pee" (san.: Tankian; säv.: Malakian) – 2:32
# "Know" (san.: Tankian; säv.: Malakian/Odadjian/Tankian) – 2:56
# "Sugar" (san.: Tankian; säv.: Tankian/Malakian) – 2:35
# "Suggestions" (san: Tankian; säv.: Malakian) – 2:45
# "Spiders" (san.: Tankian; säv.: Malakian) – 3:36
# "DDevil" (san.: Tankian; säv.: Odadjian/Malakian) – 1:43
# "Soil" (san.: Tankian; säv.: Malakian) – 3:25
# "War?" (san.: Tankian; säv.: Malakian) – 2:40
# "Mind" (san.: Tankian; säv.: Odadjian/Malakian/Tankian) – 6:16
# "Peep-Hole" (san.: Tankian; säv.: Malakian) – 4:04
# "CUBErt" (san.: Tankian/Malakian; säv.: Malakian) – 1:49
# "Darts" (san.: Tankian; säv.: Malakian) – 2:41
# "P.L.U.C.K." (san.: Tankian; säv.: Malakian) – 3:38

## Tekijät
* Daron Malakian - Kitara, taustalaulu
* Serj Tankian - Laulu, kosketinsoittimet, sampleri
* Shavo Odadjian - Basso
* John Dolmayan - Rummut
* Rick Rubin - Tuottaja, piano
* Dave Sardy - Miksaaja, sommittelu
* Sylvia Massy - Insinööri
* Greg Fidelman - Avustava insinööri
* Sam Story
* Nick Raskulinecz
* Bryan Davis
* Eric "Statik" Anest
* Anthony Artiaga - Valokuvaus
* John Heartfield - Maskeeraaja
* Tuotannon koordinointi: 
**Frank Harkins
**System Of a Down
**Dino Paredes
**Sam Wick
* Velvet Hammer Management, David "Beno" Benveniste

## Lähteet
Achern

**Achern** on kaupunki Lounais-Saksassa Baden-Württembergin osavaltiossa. Se sijaitsee Schwarzwaldin pohjoisosan juurella noin 18 kilometriä Baden-Badenista lounaaseen ja noin 19 kilometriä Offenburgista koilliseen. Achern on Ortenaukreisin piirikunnan neljänneksi suurin kaupunki. Kesäkuun 2022 lopussa siellä oli 26&nbsp;180 asukasta. Pinta-alaltaan kaupunki on 62,24 neliökilometrin suuruinen, ja sen väestöntiheys on 401 as./km².

Varhaisin maininta historiallisissa lähteissä Achernista on peräisin vuodelta 1095, jolloin Achern tunnettiin nimellä Acchara. Acchara jakaantui myöhemmin Oberacherniin ja Niederacherniin. Lopulta Niederachernista alettiin käyttää nykyistä nimitystä Achern. Vuonna 1495 Achern paloi maan tasalle, ja kaupunki jäi asumattomaksi useiksi vuosiksi. Sama toistui vuonna 1637, jolloin Achern tuhoutui taas tulipalossa, ja se jäi 11 vuodeksi asumattomaksi. Kaupunginoikeudet Achernille myönnettiin vuonna 1808, jolloin se oli vielä osa Badenin suurruhtinaskuntaa.

## Lähteet

## Aiheesta muualla

* Kaupungin viralliset sivut
Del Reeves

**Franklin Delano "Del" Reeves** (14. heinäkuuta 1932 – 1. tammikuuta 2007) oli yhdysvaltalainen countrylaulaja ja laulunkirjoittaja. 

Reeves syntyi Spartassa, Pohjois-Carolinassa ja oli vanhempiensa yhdestätoista lapsesta nuorin. Reeves nimettiin Franklin Delano Rooseveltin mukaan. Hän opetteli soittamaan kitaraa jo lapsena. Reeves alkoi saavuttaa suosiota allekirjoitettuaan levytyssopimuksen United Artists Recordsin kanssa. Hänen ensimmäinen listaykköshittinsä oli "The Girl on the Billboard" vuonna 1965. Hän ryhtyi myös kirjoittamaan lauluja muun muassa Rose Maddoxille, Carl Smithille ja Roy Druskylle. 

Reeves juonsi televisiossa *Del Reeves' Country Carnivalia* ja levytti vuonna 1976 duettoja Billie Jo Spearsin kanssa. Hän esiintyi vuosina 1966–2002 Grand Ole Opryssä. 

Reeves menehtyi emfyseemaan uudenvuodenpäivänä 2007. Hän oli 74-vuotias.

## Lähteet
Sesto

**Sesto** voi tarkoittaa ainakin seuraavia:

* Sesto, Stockmannin 1962 perustama entinen kauppaketju, joka siirtyi 1999 Wihurille ja 2005 Tradekalle, loppuvuosinaan osa Ruokamarkkinat-yritystä.
* Sesto Calende, kunta Lombardian alueella Pohjois-Italiassa. 
* Sesto Campano, kunta Campanian alueella Pohjois-Italiassa.
* Sesto Fiorentino, kunta Toscanan alueella Pohjois-Italiassa.
* Sesto San Giovanni, kunta Lombardian alueella Pohjois-Italiassa. 
* Sesto ed Uniti, kunta Lombardian alueella Pohjois-Italiassa.
Srednekolymsk

**Srednekolymsk** () eli **Orto Xalyma** () on kaupunki Kolyman keskijuoksulla Srednekolymskin uluusissa Sahan tasavallan koillisosassa Venäjällä, 1&nbsp;485 km Sahan pääkaupungista Jakutskista koilliseen. Srednekolymsk on uluusin (piirin) hallinnollinen keskus.

## Aiheesta muualla
* Srednekolymsk satelliittikuvassa (Google Maps)
Macintosh SE

**Macintosh SE** on Apple Computerin 2. maaliskuuta 1987 julkaisema tietokone. Tietokone käytti Macintosh 128K :n mallista koteloa, jossa näyttö ja keskusyksikkö ovat samassa kotelossa. 1. elokuuta 1989 Apple korvasi Macintosh SE :n päivitetyllä mallilla Macintosh SE FDHD. Macintosh SE FDHD lakkautettiin 15. elokuuta 1990.

## Yleistä
Macintosh SE oli ensimmäinen Macintosh, jossa oli mahdollista käyttää sisäistä kiintolevyä. Laitteen nimellä "SE" (System Expansion) viitattiin koneen laajennettavuuteen. Aiempien Macintoshien laajennettavuus oli ollut varsin vähäistä, mutta SE tarjosi käyttäjilleen PDS-laajennuspaikan, parannetun SCSI-portin ja kaksi ADB-väylää. 

Macintosh SE:n kanssa julkaistiin Macintosh II, joka uuden suorittimensa ansiosta oli suorituskyvyltään ylivoimainen. Macintosh SE :n etuna oli sen laajennettavuus, yksin ADB-portit mahdollistivat jopa 16 lisälaitteen kytkemisen. 

## Tekniset tiedot
* 8 MHz:n Motorola 68000 -suoritin
* 1 Mt:n keskusmuisti, laajennettavissa 4 Mt:n saakka (150 ns 30-pin SIMM)
* Valinnaisesti joko sisäinen kiintolevy, 20 tai 40 Mt, tai toinen levykeasema
* 400 tai 800 kt:n 3,5" levykeasema
* Käyttöjärjestelmä System 4.0 – 7.5.5

Macintosh SE FDHD sisälsi vakiona 40 Mt:n kiintolevyn ja päivitti levykeaseman 1.44 Mt:n 3.5" -standardimalliin. Euroopassa Macintosh SE FDHD :ta toimitettiin myös nimellä Macintosh SE 1/20, jossa oli 20 Mt:n kiintolevy. Macintosh SE/30 :n tultua markkinoille Macintosh SE :lle myytiin laitteistopäivityksenä SE/30:n emolevyä.

## Lähteet

## Aiheesta muualla
* Macintosh SE  Old-computers.comissa
* myoldmac.net: WebSE, Macintosh SE simulaatio verkossa
* Mac SE Web server , verkkosivu, jossa Macintosh SE palvelimena
* Mac SE Support Pages
Heather O’Rourke

**Heather Michele O’Rourke** (27. joulukuuta 1975 San Diego, Kalifornia – 1. helmikuuta 1988 San Diego, Kalifornia) oli yhdysvaltalainen lapsinäyttelijä, joka tuli tunnetuksi Carol Anne Freelingin roolista *[[Poltergeist (elokuva)|Poltergeist]]*-kauhuelokuvatrilogiassa. 

Ohjaaja Steven Spielberg ”löysi” hänet lounasravintolasta kesällä 1980 ja ehdotti tälle roolia tulevassa elokuvassaan. 

*Poltergeistin* ensimmäinen osa ilmestyi 4. kesäkuuta 1982. Sen saavuttaman menestyksen jälkeen O'Rourke esiintyi *[[Onnen päivät]]* -komediasarjan kahdessatoista jaksossa Heather Pfisterin roolissa. O’Rourke esiintyi myös *Poltergeistin* jatko-osissa *[[Poltergeist II]]* (1986) ja *[[Poltergeist 3|Poltergeist]] III* (1988). 

O’Rourke sairastui alkuvuodesta 1987. Hänellä todettiin Crohnin tauti, jonka pahimmat oireet saatiin aluksi hoidettua. Helmikuussa 1988 hän kuitenkin joutui sairaalaan vakavassa tilassa. Hänellä havaittiin hengenvaarallinen suolitukos, jonka komplikaatiot aiheuttivat 12-vuotiaan O’Rourken kuoleman. 

## Elokuvat
* *Poltergeist* (1981)
* *Helpompi kuolla kuin elää* (televisioelokuva, 1985)
* *Poltergeist II* (1986)
* *Poltergeist III* (1988)

## Lähteet

## Aiheesta muualla
* 
* Heather O`Rourke -sivusto
Kumpulan maauimala

**Kumpulan maauimala** on Helsingin Kumpulassa sijaitseva maauimala. Uimala rakennettiin vuoden 1952 olympialaisten harjoitusaltaaksi, ja se on Suomen kolmanneksi vanhin maauimala. Vuonna 2005 uimala kunnostettiin alkuperäiseen asuunsa ja samalla saunat ja pukuhuoneet ajanmukaistettiin.

Kumpulan maauimalassa on 25 metriä pitkä allas, hyppyallas, lasten allas sekä kahluuallas. Lisäksi alueella ovat voimailualue, beach volley- ja koripallokenttä, shakkialue, pomppulinna ja kahvila. Helsingin toinen suosittu maauimala on Uimastadion. 

Maauimalan suunnitttelivat arkkitehdit Teuvo Lindfors, Pauli Salomaa ja Osmo Sipari. 

## Lähteet

## Aiheesta muualla

*Helsingin kaupunki: Kumpulan maauimala
Suomen arktinen klubi

**Suomen Arktinen Klubi ry** on koko maan kattava yhdistys, joka kokoaa yhteen arktisista retkistä ja alueista kiinnostuneet henkilöt. Klubin jäseniksi kelpuutetaan vain henkilöt, jotka ovat tehneet vähintään kahden viikon vaativan arktisen retken ja henkilöt, joilla on laajaa arktista eli ikuisen roudan alueen tietämystä. 

Klubi perustettiin vuonna 1983 ja perustajajäseninä olivat mm. Christer Boucht, Peter Boucht, Viljo Haapala, Eero Varonen, Pentti Kronqvist sekä Retkiryhmä 76:n, Suomen ladun huippuvuoriretkikunnan, hämeenlinnalaisten, vantaalaisten, keravalaisten ja espoolaisten retkiryhmien edustajia.

Suomen Arktinen Klubi ry julkaisi 14. marraskuuta 2015 historiikin Arktisia kertomuksia. Kirjassa käydään läpi klubin historia sekä klubilaisten matkoja viimeisten viidenkymmenen vuoden ajalta. 

## Lähteet

## Aiheesta muualla
* Klubin kotisivu
Poiju

**Poiju** (ruotsin sanasta *boj*) on yleisnimi kelluvalle, pääsääntöisesti vettä imemättömästä aineesta kuten metallista tai kestomuovista tehdylle, muodoltaan vaihtelevalle kappaleelle, jossa on vähintään yksi kiinnityspiste.

Poijujen käyttötarkoitus on yhtä kirjava kuin niiden ulkomuoto ja koko; pääsääntöisesti niitä käytetään merkintätarkoituksiin tai vesikulkuneuvojen kiinnittämiseen. Kiinnitykseen käytetyssä poijussa on yleensä läpi kulkeva (muovipoijut) tai kiinteästi runkoon liittyvä (metallipoijut) kiinnitystanko tai -rengas. 

Kalanpyydyksiä merkitään joko yhdellä kiinnityspisteellä varustetuin poijuin tai (lain mukaan) sellaisilla, joihin kuuluu läpi kulkeva tanko, jossa on 1–2 nelikulmaista lippua. Joissakin tällaisissa tulee olla myös merkkivalot.

Harrastajakalastajat ja urheilusukeltajat merkitsevät pyydyksiään ja kohteitaan tavallisesti omatekoisilla poijuilla; tällaisina käytetään tavallisimmin 5–10 litran vetoisia tai suurempia jotain nestemäistä ainetta sisältäneitä muovikanistereita, joissa rakenteellisena osana oleva kahva toimii hyvänä kiinnityspisteenä.

## Lähteet
*
Robert Del Naja

**Robert Del Naja** (s. 21. tammikuuta 1965 Brighton), tunnetaan myös nimellä "**3D**", on englantilainen taiteilija ja muusikko. Hän oli alun perin graffititaiteilija ja kuului myös bristolilaiseen hip hopia ja reggaeta esittäneeseen The Wild Bunch -sound systemiin. Myöhemmin hän oli perustamassa Massive Attackia ja on tätä nykyä yhtyeen johtohahmo. Häntä voidaan pitää Bristolin kaupunki- ja nuorisokulttuurin merkittävänä vaikuttajana. 

## Musiikki

Del Najan musiikki on pääsääntöisesti hyvin elektronista, niin sanottua trip hopia. Hän myös laulaa rap-osuuksia. Hänen musiikillinen tyylinsä on aina yhdistetty "Bristolin saundiin", ja hän on työskennellyt muiden samasta ympäristöstä kotoisin olevien artistien kuten Trickyn ja Roni Sizen kanssa. Del Najan mukaan he kaikki kasvoivat punk- ja funk-musiikkia kuunnellen, ja samat asenteet siirtyivät myöhemmin heidän omaan musiikkiinsa. 

Del Naja on kirjoittanut aktiivisesti musiikkia Massive Attackille varsinkin yhtyeen *[[Mezzanine]]*-albumista lähtien. Kyseinen albumi muutti yhtyeen musiikkia kitaravoittoisemmaksi, enemmän Del Najan toivomaan suuntaan (hän itse myöntää, että hän sai tämän aikaan olemalla yhtyetovereidensa edessä tarpeeksi jääräpäinen). *Mezzaninella* kuullaan Del Najan ääntä muutamalla kappaleella. Kappale "Inertia Creeps" on saanut vaikutteita Del Najan kokemuksista Istanbulissa.

Massive Attackin neljäs albumi, *[[100th Window]]*, on käytännössä kokonaan Del Najan käsialaa. Se on saanut osakseen ristiriitaisia arvosteluja.

## Kuvataiteet

Del Naja aloitti taiteilijanuransa graffitien parissa. Hänen erilaisia teoksiaan on ollut lehdissä ja äänitteiden kansissa, ja hän on julkaissut taiteestaan kirjan. Hänen sanotaan aikoinaan ottaneen osaa suurimpaan Isossa-Britanniassa koskaan olleeseen "graffitisotaan" wolverhamptonilaisen artistin Goldien kanssa.

## Henkilö

Del Najalla on ollut useita riitoja Massive Attackin muiden jäsenten kanssa,
varsinkin *Mezzaninen* teon aikoihin. Tästä uutisoitiin tuolloin  brittiläisessä musiikkilehdistössä näkyvästi. 

Del Naja on poliittisesti aktiivinen ja on kritisoinut brittihallituksen toimia, vastustaen muun muassa vuoden 2003 Irakin sotaa. Vuonna 2005 hän järjesti Portishead-yhtyeen Adrian Utleyn ja Geoff Barrowin kanssa hyväntekeväisyyskonsertin Bristolissa vuoden 2004 tsunamin uhrien hyväksi.  

Del Naja pidätettiin vuonna 2003 epäiltynä lapsipornon hallussapidosta, mutta häntä vastaan ei lopulta nostettu yhtään syytettä. 

## Katso myös

*Grant Marshall

## Lähteet

## Aiheesta muualla

* Del Naja Discogs-sivustolla 
* BBC collectiven tekemä haastattelu
TAE-sopimus

**Tavanomaiset aseet Euroopassa (TAE) -sopimus** () on Belgian, Bulgarian, Kanadan, Tšekin ja Slovakian liittovaltion, Tanskan, Ranskan, Saksan, Kreikan, Unkarin, Islannin, Italian, Luxemburgin, Alankomaiden, Norjan, Puolan, Portugalin, Romanian, Espanjan, Turkin, Neuvostoliiton, Britannian ja Yhdysvaltain vuonna 1990 allekirjoittama sopimus, joka asetti ylärajat ei-ydinaseille Euroopassa Atlantilta Uralille.

Sopimuksessa sovittiin Varsovan liiton ja Naton saavan pitää sama määrä aseita Euroopassa. Sopimukseen kuului neljä aluetta, joilla aseiden määriä rajoitettiin erikseen, kuten Keski-Eurooppa ja Kiovan ja Leningradin sotilaspiirin eteläosa (60°15"N) ja ns. sivustamääräykset, jotka rajoittivat aseiden määriä mm. Pohjois-Venäjällä Suomen ja Norjan rajoilla.

Määrät olivat (40 kk sopimuksen solmimisesta):
*20&nbsp;000 panssarivaunua
*20&nbsp;000 kenttätykkiä
*30&nbsp;000 panssariajoneuvoa
*6&nbsp;800 taistelukonetta
*2&nbsp;000 taisteluhelikopteria

TAE-sopimuksen uudistamisesta sovittiin Lissabonissa ETYJ:n huippukokouksessa 1996 Venäjän vaatimuksesta Varsovan liiton lakkauttamisen jälkeen ja Naton laajennuttua itään. Sopimusta uudistettiin vuonna 1999. Uusi TAE-sopimus rajoittaa määriä maakohtaisesti, ei sotilasliittojen perusteella. Ainoastaan Valko-Venäjä, Kazakstan, Ukraina ja Venäjä ovat ratifioineet uuden sopimuksen. Nato-maat ilmoittivat ratifioivansa sopimuksen vasta kun Venäjä vetää joukkonsa pois Georgiasta Venäjän ja Georgian tekemän sopimuksen mukaisesti vuoden 2008 loppuun mennessä, mitä Venäjä ei ole kuitenkaan tehnyt. Venäjä presidentti Vladimir Putin kuitenkin ilmoitti 26. huhtikuuta 2007 puheessaan Venäjän jäädyttävän sopimuksen toteuttamisen, koska Naton jäsenet eivät ole ratifioineet sitä. Venäjä ei kuitenkaan irtisanoutunut sopimuksesta. EU valitteli Venäjän päästöstä ja myös sotilasliitto Nato ilmaisi pettymyksensä Venäjän päätökseen. Naton lausunnon mukaan TAE-sopimus on Euroopan turvallisuuden ja vakauden kulmakiviä. Venäjän pääesikunnan päällikön mukaan Nato on ylittänyt sopimuksen rajoitukset 6&nbsp;000 panssarivaunulla, 10&nbsp;000 panssariajoneuvolla 5&nbsp;000 tykillä ja 1&nbsp;500 lentokoneella.

## Lähteet

## Aiheesta muualla
* Treaty on Conventional Armed Forces in Europe (Yhdysvaltain ulkoministeriö) 
* Uusi TAE-sopimus estää epävakauttavat asevoimien keskitykset  (Verkkouutiset; 1999)
* HS tietokulma: Kylmän sodan jälkeinen turvatae
Kelly McGillis

**Kelly McGillis** (s. 9. heinäkuuta 1957 Newport Beach, Kalifornia, Yhdysvallat) on yhdysvaltalainen näyttelijä.

Hänen tunnetuimmat roolinsa ovat elokuvista *[[Top Gun – lentäjistä parhaat]]*, *[[Syytetty (elokuva)|Syytetty]]* (*The Accused*) sekä *[[Peter Weirin Todistaja]]* (*Witness*), josta hän sai Golden Globe -palkinnon.

## Filmografiaa

## Aiheesta muualla
*
Macintosh SE/30

**Macintosh SE/30** on Apple Computerin 19. tammikuuta 1989 julkaisema tietokone. Laite käytti Macintosh SE:n koteloa, mutta muistutti arkkitehtuuriltaan enemmän Macintosh IIx -mallia. Macintosh SE/30:n tuotanto lakkautettiin 21. lokakuuta 1991.
__NOTOC__
## Tekniset tiedot
* 16 MHz:n Motorola 68030 -suoritin
* 16 MHz:n Motorola 68882 -liukulukusuoritin
* 1 Mt:n keskusmuisti, laajennettavissa 8 Mt:n (tai 128 Mt:n, katso alla) saakka (120 ns 30-pin SIMM)
* 40 tai 80 Mt:n kiintolevy (SCSI)
* 1,44 Mt:n levykeasema
* käyttöjärjestelmä System 6.0.3 – System 7.5.5, A/UX
* 9" mustavalkoinen CRT-näyttö, resoluutiolla 512 × 384
* PDS-laajennuspaikka

Macintosh SE käytti 32-bittistä muistiosoitusta, mutta sen ROM-muistille tallennettu käyttöjärjestelmän osa (kts. Macintosh Toolbox) sisälsi 24-bittistä koodia. Ilman ROM-päivitystä, jota Apple ei koskaan toimittanut, arkkitehtuuri pystyi osoittamaan muistiavaruutta vain 8 Mt:n saakka . 32-bittinen tila on kuitenkin saavutettavissa Mode32-ohjelmistopäivityksellä, jota Apple tarjoaa nykyään ilmaiseksi http://www.info.apple.com/support/oldersoftwarelist.html. Emolevyn kahdeksan , enintään 16 Mt:n muistikampoja tukevat SIMM-paikkaa mahdollistavat jopa 128 Mt:n keskusmuistin asentamisen.

## Lähteet

## Aiheesta muualla
* Macintosh SE/30 EveryMac.comissa
* Macintosh SE/30  Old-computer museumissa
* Repair Macintosh SE/30
Absoluuttinen jatkuvuus

Matematiikassa reaaliarvoinen funktio *f* on **absoluuttisesti jatkuva** annetulla välillä jos kaikille positiivisille luvuille &epsilon; on olemassa positiivinen luku &delta; siten, että aina kun jono pareittain erillisiä välejä [*x**k*, *y**k*], *k* = 1, ..., *n* toteuttaa

:\sum_{k=1}^n \left|y_k-x_k\right|

on voimassa

:\sum_{k=1}^n\left|f(y_k)-f(x_k)\right|

Jokainen absoluuttisesti jatkuva funktio on tasaisesti jatkuva ja siten jatkuva. Jokainen Lipschitz-funktio on absoluuttisesti jatkuva.

Cantorin funktio on kaikkialla jatkuva, mutta ei ole absoluuttisesti jatkuva, kuten ei ole myöskään funktio
:f(x) = \begin{cases} 0, & \mbox{jos }x =0 \\ x \sin(1/x), & \mbox{jos } x \neq 0 \end{cases} 
äärellisellä välillä, joka sisältää origon. Myöskään f(x)=x^2 ei ole absoluuttisesti jatkuva äärettömällä välillä.

*Jos *f* on absoluuttisesti jatkuva äärellisellä välillä [*a*,*b*], se on tällä välillä myös rajoitetusti heilahteleva funktio.
*Jos *f* on absoluuttisesti jatkuva välillä [*a*,*b*], sillä on Lusinin N ominaisuus (eli kaikilla L\subseteq [a,b] joilla \lambda(L)=0, on voimassa \lambda(f(L))=0, missä \lambda on Lebesguen mitta).
*Jos *f* on absoluuttisesti jatkuva, on *f*:llä derivaatta melkein kaikkialla.
*Jos *f* on jatkuva, rajoitetusti heilahteleva ja sillä on Lusinin *N*-ominaisuus, on se absoluuttisesti jatkuva.

## Mittojen absoluuttinen jatkuvuus

Jos &mu; ja &nu; ovat mittoja samassa sigma-algebrassa, on &mu; **absoluuttisesti jatkuva** &nu;:n suhteen jos  &mu;(*A*) = 0 kaikilla joukoilla *A* joilla &nu;(*A*) = 0. Tälle käytetään merkintää "&mu; \mu \ll \nu \iff \left( \nu(A) = 0 \implies \mu (A) = 0 \right).

Mittojen absoluuttinen jatkuvuus on refleksiivinen ja transitiivinen relaatio, mutta se ei ole antisymmetrinen. Siten se on esijärjestys, mutta ei osittainen järjestys. Jos &mu; \mu(A)=\int_A f\,d\nu.
Nkosi Johnson

**Nkosi Johnson** (syntymänimeltään *Xolani Nkosi*, 4. helmikuuta 1989 – 1. kesäkuuta 2001) oli eteläafrikkalainen AIDS-aktivisti, joka oli saanut HIV-tartunnan syntyessään.

Nkosi Johnsonin äiti oli Nonthlanthla Daphne Nkosi ja isäänsä hän ei koskaan nähnyt. Gail Johnson adoptoi pojan tämän ollessa 2-vuotias. Tällöin hänen biologinen äitinsä oli jo hyvin huonossa kunnossa. 

Johnson sai ensimmäistä kertaa huomiota, kun häntä ei vuonna 1997 suostuttu ottamaan kouluun HIV-tartunnan takia. Etelä-Afrikan perustuslaki kieltää tämän syrjintänä, ja koulu joutuikin myöhemmin perumaan päätöksensä. Nkosin äiti menehtyi AIDSiin samana vuonna, kun poika aloitti koulun. Myös tämän oma kunto alkoi heiketä, mutta hän saattoi hoidon avulla viettää yhä melko normaalia elämää.

Johnson puhui 13. kansainvälisessä AIDS-konferenssissa, ja Nelson Mandela luonnehti häntä ”elämän puolesta taistelun ikoniksi”. Johnson perusti 14. huhtikuuta 1999 yhdessä adoptoijansa kanssa Nkosi’s Havenin, turvakodin HIV-positiivisille lapsille ja heidän äideilleen. 

Johnson oli 12-vuotias menehtyessään vuonna 2001. 

Johnson sai vuonna 2005 postuumisti KidsRights Foundationin ”kansainvälisen lasten rauhanpalkinnon”.

## Lähteet

## Aiheesta muualla
* The Nkosi Johnson AIDS Foundation.
Dh

**Dh** tarkoittaa seuraavia:

* alamäkiajo, DH, englannin sanasta *downhill*, maastopyöräilyn ja alppihiihdon muoto
* 
* *[[La Dernière Heure]]*, DH, belgialainen sanomalehti
* deutsche Härte, tunnus dH, veden kovuuden mittayksikkö
* DH, lentoyhtiö Norwegian Air Norwayn IATA_koodi
* 
* kaksoisrunko, DH, englannin sanoista *double hull*, säiliöaluksen runkotyyppi.